སྤྱི་ལོ་ལོར།མགོ་ལོག་ཁུལ་བོད་ཡིག་སློབ་འབྲིང་གི་དགེ་རྒན་དུ་གདན་འདྲེན་ཞུས་ནས།སློབ་གྲྭའི་དགེ་རྒན་རྣམས་ལ་གནའ་དེང་རིག་པའི་གཞུང་ལུགས་མང་བོའི་དཔེ་ཁྲིད་ཀྱི་ཁུར་བླངས།ཁོང་སློབ་མཐར་ཕྱིན་པ་ནས་བཟུང་ཕྱི་རབས་པ་བརྒྱ་ཕྲག་མང་བོར་ཤེས་རིག་བདུད་རྩིའི་ཉིང་ཁུ་སྩོལ་བཞིན་བགྲང་བྱ་བཞི་ཙམ་ཡུད་ཀྱིས་འདས།དགེ་འཇིགས་མེད་རྒྱལ་མཚན་ལ་གསར་གཏོད་པ་དང་།ཕུལ་བྱུང་བྱས་རྗེས་པ་སོགས་ཀྱི་མཚན་སྙན་སྐམ་པོ་དེ་མེད་ནའང་།ཁོང་གིས་བོད་མི་རིགས་འདི་སྔོན་ཐོན་རྒྱལ་ཁབ་དང་སྔོན་ཐོན་མི་རིགས་རྣམས་ཀྱི་གྲལ་དུ་ཇི་ལྟར་བགྲོད་དགོས་པའི་ཐབས་ལམ་ལ་མིག་རྒྱང་རིང་བོས་མནོ་བསམ་ཡང་ཡང་བཏང་བ་ན།མི་རིགས་གང་ཡིན་རུང་འཕེལ་རྒྱས་སུ་འགྲོ་བའི་རྒྱུ་ཉག་གཅིག་ནི་སློབ་གསོ་སྣ་ཚོགས་ལ་བརྟེན་ཏེ་མིའི་བསམ་བློ་བསྒྱུར་བཅོས་བྱེད་དགོས་ཤིང་།དེ་ཡང་མི་རབས་རྗེས་མ་རྣམས་ཤེས་ཡོན་ཅན་དུ་གཏོང་རྒྱུ་ཁོ་ན་ལ་རག་ལས་མོད།ཡུལ་གངས་རིའི་ལྗོངས་ཀྱི་ས་གནས་སོ་སོའི་ཞིང་འབྲོག་གི་བྱིས་པ་དང་ན་གཞོན་ཕལ་ཆེར་སློབ་གྲྭར་འགྲོ་མི་ཐུབ་པ་མི་བསྡུ་བ་སོགས་རྐྱེན་སྣ་ཚོགས་ཀྱིས་བོད་རིགས་ཞིང་འབྲོག་མང་ཚོགས་ཁྲོད་སློབ་ལོ་རན་པའི་བྱིས་པ་དང་ན་གཞོན་ཡིག་རྨོངས་པ་ཤིན་ཏུ་མང་ལ།རྒྱལ་གཉེར་སློབ་གྲྭ་ཆེ་ཆུང་རྣམས་སུ་ཡང་བོད་ཀྱི་རིག་གནས་ཆ་ཚང་ཞིག་སློབ་མི་ཐུབ་པས།སྒེར་བསྒྲུབ་སློབ་གྲྭ་ཞིག་བཙུགས་ནས་རྒྱ་ཆེའི་སློབ་འདོད་མཁན་རྣམས་ལ་གོ་སྐབས་བཟང་བོ་སྐྲུན་ཏེ་བོད་མི་རིགས་ཀྱི་རིག་གནས་ཉམས་པ་གསོ་བ་དང་དར་བ་སྤེལ་བའི་མི་འགྱུར་དམ་བཅའི་རི་མོ་སྙིང་ལ་བཀོད།དེ་ནས་དབུས་འགྱུར་ཆོས་ཀྱི་ཞིང་དུ་ཕེབས་ཏེ་ཇོ་བོ་ཤཱཀྱ་མུ་ནེའི་སྐུ་ལུས་ཡོངས་ལ་གསེར་ཆབ་ཕུལ་ཞིང་བསམ་དོན་ཐམས་ཅད་ལྷུན་འགྲུབ་ཡོང་བའི་སྨོན་ལམ་དང་།སྐྱབས་འཇུག་ནན་གྱིས་ཞུས།དེ་རྗེས་ཡོངས་རྫོགས་བསྟན་པའི་མངའ་བདག་ཁྲི་ཆེན་གུང་ཐང་དྲུག་པ་༧རྗེ་འཇིགས་མེད་བསྟན་པའི་དབང་ཕྱུག་འཇིགས་བྲལ་ཕྱོགས་ལས་རྣམ་རྒྱལ་སོགས་སྐྱེས་ཆེན་དམ་པ་མང་བོར་ལུང་བསྟན་དང་བརྟག་པ་ཞུས་པར་རླབས་ཆེན་གྱི་བྱ་བ་འདི་ལ་ཐུགས་ཧ་ཅང་དགྱེས་ཏེ་བསྔགས་བརྗོད་ཚད་མེད་དང་།ལེགས་འགྲུབ་ཡོང་བའི་བཀའ་གསུང་གི་མེ་ཏོག་སྤྱི་བོར་བསྩལ་བས་ཁོང་ལའང་ཡིད་ཆེས་དང་སྙིང་སྟོབས་སྔར་ལས་ལྷག་པ་སྐྱེས་ཏེ།སྤྱི་ལོ་ལོའི་ཟླ་ཚེས་ཉིན།མགོ་ལོག་ཁུལ་རྨ་ཆེན་རྫོང་མི་དམངས་སྲིད་གཞུང་ལ་སྒེར་བསྒྲུབ་སློབ་གྲྭ་འཛུགས་འདུན་གྱི་ཡར་ཞུའི་ཡེ་གེ་ཕུལ་མོད་རྐྱེན་སྣ་ཚོགས་ཀྱི་དབང་གིས་ལོའི་ཟླ་བརྒྱད་པའི་ཚེས་བཅོ་ལྔའི་ཉིན་ཁུལ་མི་དམངས་སྲིད་གཞུང་གིས་ཡིག་ཆ་ཨང་བ་བཀྲམ་ནས་འཇིགས་མེད་རྒྱལམཚན་གྱིས་སྒེར་བསྒྲུབ་སློབ་གྲྭ་འཛུགས་པར་ཆོག་མཆན་བཀོད་དེ་སློབ་གྲྭའི་མིང་ལ་འཇིགས་མེད་རྒྱལ་མཚན་སྒེར་བཙུགས་སློབ་གྲྭ་ཞེས་བཏགས་པར་མ་ཟད།སློབ་གྲྭའི་ཁ་ཕྱོགས་དང་སློབ་མ་བསྡུ་ལེན་བྱེད་སྟངས་བཅས་ལ་སློབ་སྟོན་རྒྱ་ཆེན་གནང་།དགེ་འཇིགས་མེད་རྒྱལ་མཚན་ཁོང་དགའ་བ་འབུམ་གྱིས་མྱོས་ཏེ།རང་སྒེར་ལ་ཡོད་པའི་དམངས་སྒོར་སྟོང་གསུམ་ལས་མེད་ཀྱང་གཞན་ལ་གཡར་བ་དང་དངུལ་བུན་ལེན་པ་སོགས་ལ་བརྟེན་ནས་སློབ་གྲྭའི་ཁོར་ཡུག་དང་སློབ་ཁང་།དགེ་རྒན་རྣམས་ཀྱི་བཞུགས་གནས།ཟ་ཁང་བཅས་སྤྱིལ་བུ་ཆེ་ཆུང་བཅུ་བཞི་འཛུགས་བསྐྲུན་བྱས་ཤིང་།དགེ་རྒན་གདན་ཞུ་དང་སློབ་གྲྭའི་མཁོ་ཆས་ཉོ་བ།སློབ་མ་བསྡུ་ལེན་སོགས་ཀྱང་ཡོངས་སུ་གྲུབ།དེ་ལྟར་ཁོང་གིས་གཉིད་བཅག་ཟས་བརྗེད་ཀྱི་འབད་བརྩོན་དང་།ཞུམ་པ་མེད་འི་སྙིང་སྟོབས་ཀྱིས་ཁེ་འདོད་གྲགས་འདོད་ཅན་མང་བོའི་ཕྲག་དོག་སོགས་འགལ་རྐྱེན་དུ་མ་ལས་རྣམ་པ་རྒྱལ་ཏེ།